د بلخ ولایت مقام د رسنیو دفتر په یوې خبرپاڼه کې ویلي چې، د سرپرست حکومت د مشرتابه د نوي منظور شوي قانون له مخې د دغه ولایت صنعتي پارکونو ته ۲۰ زره جریبه ځمکه ورکړل شوه. په خبرپاڼه کې راغلي چې، د دغې ځمکې د پلاوي د ټاکلو لپاره د بلخ د سرپرست والي محمد یوسف وفا، د کرنې، اوبو لګولو او مالدارۍ رییس حافظ محمد موسی مبین، د استملاکو او ارزونې رییس، حضرت محمد طیب او ځينو نورو تخنیکي همکارانو ترمنځ لومړنۍ غونډه ترسره شوه.